b'\n_START_ARTICLE_\nDid\xc5\xbeeridu\n_START_PARAGRAPH_\nDid\xc5\xbeeridu je aerofoni instrument avstralskih aboriginov. Izraz za ta glasbeni instrument so skovali zahodni priseljenci in je onomatopoetskega izvora. Tradicionalno je narejen iz votlega evkalipta, ki so ga izvotlili termiti ali je odmrl iz drugih vzrokov._NEWLINE_Zanesljivih dokazov za \xc4\x8das did\xc5\xbeeridujevega nastanka ni, pogosto pa ga omenjajo kot najstarej\xc5\xa1e pihalo. Arheolo\xc5\xa1ke \xc5\xa1tudije v severni Avstraliji sku\xc5\xa1ajo z jamskimi slikarijami dokazati, da je na did\xc5\xbeeridu ljudstvo Kakadu igralo \xc5\xbee pred 1500 leti. Dolgi so od 100 do 150 cm.'